SWEET MAGNOLIAS
IKUT KEMAMPUAN SAYA
- Apa awak mahu tahu? - Kedudukan kita sekarang.
Kedudukan saya.
Saya tahu ini menyakitkan…
Tapi awak mahukan dia.
Saya pun tak tahu!
Kalau tidak, awak takkan teragak-agak untuk suruh dia pergi balik
ke zon kemelut mana dia nak selamatkan kali ini.
- Saya sayang awak, Helen. - Saya pun.
Jangan.
Jangan kata awak sayang saya tapi bandingkan saya dengan lelaki lain.
- Saya memang sayang awak. - Saya hormat awak.
Saya sokong awak.
- Saya beri awak ruang. - Terima kasih untuk itu.
- Tapi saya bodoh. - Tak.
- Ya. - Tidak.
Saya beri awak ruang tapi apa yang masuk?
Hantu.
Saya tak nak berebut dengan sesiapa.
Saya dah cukup derita.
Jangan buat begini.
Saya tak nak kita putus kawan.
Kita dah memang putus.
- Letak sini saja. - Saya bawa ke atas.
Tak apa. Nanti kamu lambat pergi terapi.
Berseronoklah.
Ya, terapi dan klinik gigi memang menyeronokkan.
Mak tahu memang susah, tapi kamu dah berusaha. Mak bangga.
Terima kasih.
Bertenagalah
B-E-R-T-E…
Mak tak pandai buat tapi kamu faham-fahamlah.
Hei, Ty.
Hei, Lily.
- Mak awak memang… - Bersemangat.
Saya nak kata ceria.
Ya, dia memang ceria.
Dia memang wanita hebat.
Saya kagum sebab dia tak biarkan diri dibebani masalah.
Saya tahu keluarga awak ada macam-macam masalah.
Tentu dia tanggung semuanya, ya? Mak-mak memang begitu.
Ya, dan itu tak adil.
Mak saya tentu setuju.
Betulkah Jurulatih Cal mengamuk di Sullivan's?
- Mana awak tahu? - Maaf. Berita itu tak betul, ya?
Biasanya saya tak percaya.
- Ramai orang cakap… - Itu salah faham saja.
Sengaja diperbesar-besarkan.
Tapi kasihan juga mak awak.
Hei, Ty! Maaf, saya kena ambil Lily.
Kami perlu mula sesi Vinyasa pagi kami.
Kalau awak perlu kawan berbual, saya sentiasa ada.
Saya yang lambat atau awak yang awal?
Saya ada jadual. Awak pun ada.
- Nak bantu apa-apa? - Persiapan biasa saja.
Jeremy bawa sayur apa pagi tadi?
Macam-macam benda sedap.
Asparagus, bawang merah.
Sedap juga buat asparagus kuah beurre blanc
digandingkan dengan salmon panggang atau ayam bakar.
Apa pendapat awak?
Tentang apa?
Awak okey?
Helen.
Kami dah putus.
Saya tumpang simpati.
- Apa saya boleh buat? - Buat beurre blanc.
Bukan sebagai cef. Sebagai kawan.
Saya perlu cef sekarang.
Okey. Sudah tentu.
Nak makan piza selepas kerja?
Terima kasih, tapi tolonglah hentikan ini.
Baik, saya buat beurre blanc.
- Cik Paula. - Ya?
- Ryan! - Maaf datang tiba-tiba.
Maddie kata awak di sini.
Bukan buat apa-apa pun.
Tentu awak amat rindukan dia.
Kita semua pun.
Tapi sekarang saya sudah sampai tahap
saya tak sedih lagi tapi saya pasti
dia kini sudah dalam kalangan orang-orang yang dirahmati
sambil pandang ke bawah dan kata, "Hati-hati dengan dia!"
"Dia tentu nak cari fasal!"
Apa ini?
Mak Cik Frances tinggalkan kotak dan pesan saya untuk sampaikannya.
Ini di atas sekali. Ditanda "Penting".
Memang perangai Frances.
- Terima kasih. - Sama-sama.
Silakan.
Saya suka tengok awak uruskan
semua pesanan terakhir Frances.
Tapi awak nak buat apa lagi di sini?
Kalau Frances ada, dia tentu dah tanya awak dengan Helen.
Saya tanyakan untuk dia.
Saya nak duduk lama sikit.
Tebus masa yang hilang.
Masa itu sudah wujud
dan berlalu di Serenity
sementara awak sibuk merayau satu dunia.
Saya harap awak fikir elok-elok
dan ambil kira itu dalam perancangan awak.
Saya memang doakan
kita boleh tebus masa yang hilang itu.
Mungkin kita boleh rasa lebih bersyukur dengan apa yang ada
kerana kita hampir kehilangannya.
Saya harap awak berdua akan mengecapi kebahagiaan.
Tapi saya juga harap awak berdua ada impian yang sama.
Sebab kalau awak buat Helen sedih lagi,
saya akan seru balik roh mak cik awak
dan heret awak ke alam barzakh dan campak masuk neraka.
Jurulatih.
Hei, Jurulatih.
Hai. Ingatkan awak ada terapi setiap pagi Khamis.
Awak tahu apa awak dah buat? Awak sedar tak?
Semua orang tahu.
Semua orang mengata dan sekali lagi mak saya jadi mangsa.
Kali ini, sebab awak pula.
Dia percaya awak.
Saya percaya awak.
- Tapi saya kecewakan awak. - Saya tak kisah kalau saya kecewa.
Tapi sekarang mak saya kena. Saya ingat awak lain!
- Saya ingat awak layak untuk dia. - Saya nak begitu.
Hei, saya minta maaf.
Maaf kerana memalukan dia.
Serta awak. Saya buat awak berdua terluka.
Itu saja?
- Maaf? - Maaf seikhlas-ikhlasnya.
Saya menyesal dan saya akan berubah.
Saya mungkin perlu masa tapi saya nak perbetulkan keadaan.
Habis apa kami patut buat sekarang
sementara mulut-mulut tempayan pekan ini mengutuk dia?
Saya dan mak awak akan berbincang.
Kami berdua.
Awak dan saya pun sama.
- Kenapa? - Saya pedulikan awak.
Serta dia, Katie dan Kyle.
Saya tak peduli sekarang.
Saya faham itu. Betul.
Tapi saya minta…
jangan biar kemarahan buat awak jadi…
begini.
Saya cuma nak pertahankan dia.
Saya pun sama.
Nak saya ambil pinggan?
Kamu sama macam mak kamu. Jangan beritahu dia.
Beritahu ayah kata saya sama macam dia atau ayah langgar peraturan dapur?
Dua-dua.
Kamu ada ingat ayah pernah cerita tentang adik ayah, Kathy?
Ayah cuma kata jangan sebut nama Kathy.
Ya.
Ada apa-apa terjadi?
Ya.
- Dia datang pekan. - Saya akan jumpa dia akhirnya?
- Harap tidaklah. - Oh.
Ayah tak nak cerita panjang tapi ada sebab kita tak mahu jumpa dia.
Dia itu susah sikit.
Ayah dan dia tak mesra.
Mak kamu dan dia pun tak mesra.
Setiap kali Kathy ada, tentu ada
pergaduhan, air mata, penipuan, tuding-menuding.
Tak ada faedah langsung kalau kamu mahu jumpa
perempuan pentingkan diri macam…
- Maaf. - Saya tak sangka.
Ya.
Tak apalah.
Kalau terjumpa dia…
jangan tegur.
Okey. Jadi kenapa dia datang sini?
Ayah pun tengah siasat itu. Kamu jauhkan diri saja.
Rambut dia perang cerah?
Kali ini, ya. Kenapa?
Ada perempuan pelik jumpa saya di denai
selepas majlis Cik Frances.
- Kenapa kamu jalan ikut denai? - Bersiar-siar.
Jadi perempuan itu terjah saya dan cakap benda-benda pelik tentang mak.
Saya dah agak ada yang tak kena dengan dia tapi…
Itulah dia mak cik kamu.
Maaf! Ronnie, awak tak mula tanpa saya, bukan?
- Tidaklah. - Okey.
Okey, kami ada berita menggembirakan.
Ayah dan mak…
Okey. Nak cakap?
- Awaklah cakap. - Saya?
Ayah dan mak akan anjurkan parti paling hebat untuk kamu
untuk hari jadi ke-16 kamu.
Semua pun boleh.
Kami nak buat tema karnival.
Kamu selalu merungut hari jadi kamu bukan pada Halloween.
Mak ingat sebab gula-gula tapi…
Mak jumpa syarikat yang sewakan permainan karnival,
lengkap dengan hadiah yang ditawarkan.
Nanti ada semua gerai makanan. Bertih jagung, hot dog, churros…
Gula-gula kapas. Tapi mak dan ayah bingung tentang sesuatu.
Nak badut
atau ahli silap mata?
Serta pencuci mulut.
Kek corong atau ais krim sundae?
Saya ingat kita mahu makan di Charleston dan ke akuarium saja? Kita bertiga.
Betul…
Tapi kita dah boleh buat macam-macam sekarang.
Sebab duit Cik Frances.
Kami ingat awak akan suka.
Saya suka.
Maksud saya, saya suka kalau mak pun suka. Saya pun seronok.
Tapi saya rasa serba salah.
Mari duduk.
Mari berjalan.
Saya tak berniat nak arahkan awak
hanya sebab saya yang nak datang.
Saya cuma nak ajak jalan-jalan.
Saya seronok awak hubungi saya.
Awak lama berdiam diri.
Ya, saya cuma perlu masa.
Saya macam diberi tugasan lain.
Untuk tenangkan fikiran.
Hari ini, saya dah faham semuanya.
Baguslah begitu.
Ya.
Ingat tak? Semasa kita mula kenal, saya kata tak nak jadi kawan saja.
Pada masa itu, saya rasa itu romantik.
Lebih kurang begitulah.
Tapi saya dah faham. Saya kata saya tak nak jadi sekadar kawan
sebab saya tak pernah berkawan dengan perempuan.
Awak rapat dengan Jodie.
Jodie memang baik tapi kami kenal di tempat kerja
dan hubungan kami berkembang tanpa sengaja.
Saya dan Vicky pula sengaja mahu saling menyakiti.
Saya nak kita sengaja buat segalanya.
Saya pun sama.
Baguslah.
Awak ada nasihat untuk lelaki panas baran
yang mahu insaf dan ikhlas menjadi kawan rapat awak?
Jangan. Awak nak buat saya lalai.
Saya pun ada berfikir juga.
Okey.
Jadi saya sedar saya menghargai komunikasi jujur dan terbuka.
Bukannya jadi sempurna dan mengharapkan orang lain pun sempurna.
Cuma
kebebasan untuk luahkan, "Hari ini saya penat"
dan saya takkan dimarah, ditegur, atau ditolak ke tepi.
Saya faham itu.
Saya pun ada banyak hari penat jadi saya sanggup cakap tentang itu.
Nak cuba sekarang?
Cakaplah.
Ty tak nak main bola lisut tahun ini. Mungkin selamanya.
Bila dia buat keputusan?
Dia ada berbual dengan Bill semasa sambutan Cik Frances.
Sayangnya.
Beritahulah saya kalau saya boleh bantu dia. Atau awak.
Ini dah membantu.
Sangat membantu.
Oh! Hei!
Rasanya itu bukan perbuatan orang yang nak jadi sekadar kawan.
Awak betul-betul nak kita kawan saja.
Teman tapi mesra pun tak boleh?
Saya rasa ia mungkin membantu.
Okey.
Saya boleh buat.
Dalam berapa lama? Sehari dua?
Seminggu. Dua minggu.
- Dua minggu. - Apa?
Kalau itu pun kita tak mampu…
Saya tak tahu sama ada itu cabaran atau ugutan.
Tapi saya terima, kawan.
Baiklah.
Oh! Tidak.
Awak betul-betul tak ada parti hari jadi impian?
Awak ada?
Makan malam romantik dan jalan berdua-duaan.
Menelusuri Madrid.
Rasanya tahun depan pun tak boleh tapi satu hari nanti kita akan buat itu.
Saya dah biasa cuma dapat pilih perisa dan bentuk kek saya saja.
Apa perisa dan bentuk kegemaran awak?
Putih dan bulat, awak jangan berani cebik.
Gula manik pun tak mahu?
Tak nak. Manis sangat.
Awak dah cukup manis.
Okey. Kalau awak tak ada idea, jom kita bincang.
Parti hari jadi apa yang awak rasa paling seronok?
Parti kasut beroda Michelle Sandoval semasa Gred 1.
Untunglah kalau tak terjatuh sampai gigi serpih.
Alamak, saya lupa. Minta maaf.
Saya boleh bawa awak main kasut roda. Kita saja.
Mungkin kena pakai pelindung mulut. Tapi awak kena ada parti besar-besaran.
Semasa Gred 5, parti Izzie Bradford ada kuda padi.
Tahun seterusnya, saya rayu mak dan ayah sewa kuda padi juga.
Mak buat tema unikorn dan itu saja cukup bagus.
- Tapi… - Tetap bukan kuda padi.
Saya akan cari kuda padi.
Enam belas ekor…
pakai kasut roda…
ditunggang 16 pemusing baton…
bawa awak berarak melalui pekan sampai tiba di 16 belon udara panas
untuk melihat 16 keajaiban dunia.
Janganlah! Saya cuma nak… Saya cuma perlu
menyambutnya dengan orang yang saya sayang.
Tapi awak sekurang-kurangnya perlu 16 kuntum bunga kesukaan awak
dan saya baru sedar saya tak tahu.
Mawar putih. Awak pula?
- Mawar putih. - Sejak bila?
- Sejak tadi. - Ya?
Ya.
Klik. Saya mahu simpan saat ini untuk hari jadi saya.
O-7.
Hanya perhatikan kad masing-masing
dan jangan intai kad peserta sebelah.
O-75.
O untuk Ozymandias, 75.
Sudahlah saya susah tengok kad, dia pula buat saya gugup.
Angkat kepala, Maddie.
Perhatikan semua pilihan depan awak. Baru awak lebih mudah memilih.
Terima kasih.
Itu nasihat untuk hidup atau untuk bingo?
Kawan saya baru mahu belajar main jadi saya mahu bantu dia.
Itu tak menjawab soalan.
Awak risau saya beri dia kelebihan dan dia akan kalahkan awak?
I-20.
I untuk "inspirasi", 20.
Mungkin.
Tak perlu risau.
Kalau ada orang akan kalahkan awak,
sayalah orangnya.
Boleh beritahu nama awak dulu?
June.
- David. - B-9.
B untuk "budi".
Ini pula Maddie.
- Hai, David. - Hai.
Seronok ada kawan yang membantu dalam semua segi hidup.
Memang pun.
N-45.
N untuk Nazareth, 45.
Kad saya satu pun tak kena. Saya nak pergi ambil minuman.
Nak saya bawakan apa-apa?
Tak apa, terima kasih.
Awak cuba goda-goda dia?
Awak dah lama tak keluar agaknya.
Macam itu pun awak kata menggoda?
- Tapi awak… - Seorang wanita bujang.
- Pandai juga awak. - Tahu. Nak saya ajar?
Mungkin.
G-54.
G untuk "gabungan", 54.
Bingo!
Tunggu dulu.
Biar saya tengok kad.
Macam mana?
Hei. Apa pendapat abang?
Yalah, kamu betul.
Abang suka.
Bagus! Saya dah agak abang cuma akan minat Shakespeare
kalau melalui Baz Luhrmann.
Apa yang abang suka?
Kostumnya? Muziknya?
Saya tahu. Tentu kereta-keretanya.
Sebenarnya, Mercutio.
Apabila dia berkias mengatakan dua-dua pun salah.
Abang ingatkan Romeo and Juliet cuma drama yang tak perlu.
Tapi kalau tengok dari sisi Mercutio,
dia lihat kawan baik dia berkorban untuk orang yang baru dikenali.
Akhirnya dibunuh pula.
Abang mesti gagal subjek sastera.
Jangan sampai saya cakap tentang cuaca.
Saya berharap keadaan jadi lebih baik.
Saya harap dia akan lupakan kesedihannya.
Benda begini perlukan masa.
Tapi lebih teruk kalau lalui seorang, bukan?
Kita tak perlu bercakap. Kita boleh
duduk saja.
Maddie.
Kenapa datang, Bill?
Nak tengok Tyler.
Nak tengok dia?
Dr. Ahmed telefon saya dan kata Tyler tak datang terapi.
Dia sakit?
Tak, tapi saya akan cakap dengan dia dan saya akan buat janji temu lain.
Tak perlu. Saya dapat janji temu untuk dia hari ini.
Dia boleh masuk dalam 30 minit lagi.
Okey. Saya akan bawa dia. Terima kasih.
Saya boleh hantarkan dia.
Saya akan lalu tempat itu. Tambahan lagi,
saya boleh nasihat dia tentang adab dan menepati janji temu.
Saya panggil dia.
Mak Cik Helen, saya bawa makan tengah hari.
Tak sangka betul. Masuklah sini!
Saya tahu bukan saya yang biasa hantar makanan
tapi saya tawarkan diri sebab saya mahu cakap dengan awak
untuk minta nasihat.
Tak perlulah sampai bawa makanan. Nasihat tentang apa?
Sebenarnya saya amat bersyukur.
Ramai orang sayang.
Rumah saya cantik, di pekan yang indah.
Saya bersyukur untuk semua itu.
Saya bukannya tak kenang budi
tapi awak tahu tentang cek Cik Frances?
Mak dan ayah nak gunakannya untuk parti hari jadi saya
tapi pelan mereka berlebih-lebihan.
Rasa tak sedap. Mereka bukan macam itu.
- Dah cakap dengan mereka? - Saya tak tahu caranya.
Mereka nampak seronok tapi saya rasa serba salah
dan saya rasa mereka tak faham.
Mak Cik Helen, duit itu akan mengubah mereka, ya?
Hidup kami baru mahu kembali ke normal.
Ayah dah balik. Mereka nampak bahagia.
Saya tak nak rosakkan semua itu.
Duit hanya akan ubah orang yang agungkan duit.
Tapi apa yang diagungkan mak ayah awak?
Kasih sayang dan kepercayaan.
Serta awak.
Seorang gadis yang cukup luar biasa.
Mereka cuma mahu meraikan awak.
Tapi kalau awak tak selesa, awak patut cakap.
Beritahu mereka jelas-jelas.
Saya pasti awak akan tegas dengan mereka.
Saya tak nak mereka terguris.
Saya rasa mereka akan bangga.
Terima kasih, Mak Cik Helen. Ada saja jawapannya.
Tak.
- Kecuali satu soalan. - Apa?
Awak nak saya beri apa untuk hadiah hari jadi awak?
PUSAT PERUBATAN SPRING RIVER
Ini bukan soal terapi saja, Tyler. Ini soal tanggungjawab peribadi.
Kenapa kamu tak cakap kamu tak pergi terapi?
Saya takkan buat lagi.
Ya, ayah tahu. Tapi ayah nak tahu sebabnya.
Kamu bosan atau tak sabar?
Cuba bincang dengan Dr. Ahmed dan pakar terapi. Ubah rutin.
Terapi okey saja.
Ayah tahu kamu tak nak main bola lisut
tapi kalau kamu bertahan, kamu akan ada pilihan lain.
Lengan kamu belum pulih tapi kamu masih pantas dan lincah.
Kamu boleh masuk sukan lain.
Itu bukan penyelesaiannya.
Kamu mesti cari benda yang mendorong kamu.
Membina jati diri kamu.
Jangan lari daripada kesusahan. Sekali mula, mesti habiskan.
Habiskan, ya?
Ayah pun masih belajar daripada kesilapan.
Itu yang mematangkan seorang lelaki.
Hei.
Kamu berahsia dengan ayah?
Saya dah sedar. Saya takkan terlepas janji temu lagi.
Helo, Noreen dan si comel ini.
Aduhai.
Cepat betul mereka membesar.
Bolehlah kita tidur.
Betul. Angin dia baik. Nak bawa dia jalan-jalan?
Tak apa, hari ini dia tak meragam.
Saya datang sebab mahu beri sesuatu kepada awak semua.
Buat susah-susah saja.
Saya tahu memang pelik bawa makanan kepada cef
tapi keluarga saya selalu akan buat kek resipi nenek saya untuk balas budi.
Awak semua benar-benar sudah berbudi kepada saya.
Baiknya awak. Terima kasih untuk ini.
Coklat pahit, walnut hancur, serta beberapa sentuhan istimewa.
Sentuhan istimewa, ya?
Baik, kita semua mesti ikut peraturan
tapi kita mesti sahut cabaran dan cuba rungkai rahsia ini.
Ya.
Ada ekstrak badam, ya?
Mungkin?
Maaflah, dapur awak pula kosong.
Tak boleh makan dalam dapur. Itu peraturan.
Takkan awak nak tengok kami makan saja?
Kami rasa curiga nanti.
Terima kasih, Noreen.
Terima kasih kepada semua.
Noreen, saya perlu resipi ini.
Alamak. Dia sudah mahu tidur. Saya balik dulu. Jumpa lagi.
Saya tahu. Rempah allspice.
Terima kasih, ayah.
Sudah tentu, Tyler.
Kami berbual panjang tadi
tapi saya rasa ada sesuatu dia masih tak beritahu saya.
Dia buat keputusan besar. Perubahan besar.
Saya akan perhatikan dia.
Saya bukan mahu langgar saja
apa-apa sempadan yang awak tetapkan, Maddie.
Saya cuma nak ada dengan anak-anak kita
sekerap yang boleh
sebab awak sudah ada dengan mereka sepanjang masa
dan saya hargai itu.
Saya amat hargai itu.
Selamat malam, Maddie.
Demi Serenity, kita perlu cari calon sempurna untuk pilihan raya semula.
Seseorang yang berani melawan Trent.
Serta menutup mulut Mary Vaughn.
Itu sampai kiamat takkan jadi.
Siapa boleh kalahkan dia?
Zoila? Dia memang tahu saja segala benda yang berlaku di Serenity.
Dia mesra orangnya.
Atau Judith.
Dia cekap merancang semua aktiviti sekolah VBS.
Kemahiran merancang dan minat untuk penyantunan komuniti.
- Tom Patterson boleh juga. - Peguam Bill?
Hei. Klien saja yang jahat, bukan peguamnya.
Tom agak bagus
dan dia ada hubungan baik dengan banyak bisnes.
Siapa lagi mahu dicalonkan?
- Bukan saya. - Bukan saya!
- Pergi duduk ruang tamu dulu. - Ya.
Menyorok di koridor.
Saya lupa dia ada di sini.
Patutnya ada penggera yang berbunyi untuk beritahu kami
masih ada lelaki dalam rumah ini!
Baik, saya sudah mahu keluar.
Saya lupa saya perlu keluar apabila awak semua datang
agar awak boleh bersendirian tanpa gangguan saya.
- Selamat malam. - Selamat malam.
Kami masih cuba biasakan diri dengan kehadiran masing-masing. Maaflah.
Tak apalah, Dana Sue.
Kita belum masuk topik menarik.
Kami sudah lupa cara untuk hidup serumah.
Saya tak kisah kasutnya bersepah. Maknanya dia ada.
Tapi kalau tak sepah lebih baik.
- Awak macam bahagia. - Awak nampak bahagia.
Saya memang bahagia.
Hubungan kami juga sudah pulih seperti sedia kala.
Saya sudah agak ini akan terjadi.
Luahkan saja!
Tapi tak perlu cerita sangat, Dana Sue.
Saya tak nak cemburu
sebab saya dan Cal dah masuk ke zon kawan yang istimewa.
Apa? Kalau begitu, awak perlu cerita.
Ya. Kami mahu mulakan semula.
Bermula sebagai kawan dan dilarang bermesra selama dua minggu.
Kasihannya awak.
Nak mula semula sudah cukup susah
tapi lebih sukar lagi kalau mahu rombak segalanya.
Tapi saya tak kisah.
Ia beri tumpuan baru.
Harap-harap selepas ini ia akan buat kami bertambah rapat.
Mudah-mudahan.
Tapi sekarang lelaki lain pula terlalu dekat dengan saya.
Bill balik dari Castlewood?
Kunjungan yang tak dijangka.
Ya. Ty tak pergi janji temu terapi dia
dan Bill pula berkobar-kobar menyelamatkan keadaan.
Dia buat janji temu baru, bawa Ty ke sana, bawa Ty balik
dan kemudian berlengah-lengah semasa balik
macamlah dia tunggu saya beri pingat atau apa.
Memang susah jaga anak bersama Ronnie tapi saya suka dia.
Tapi awak tentu rasa terseksa.
- Ty okey atau tidak? - Saya ingatkan ya.
Saya patut cakap dengan dia sebelum ke sini tapi
dia dan Kyle bagus saja.
Mereka memasak, mengemas.
Mereka jaga Katie semalam agar saya dapat keluar.
- Tanpa menyentuh Cal? - Tak.
Saya keluar dengan Paderi June.
Awak keluar berseronok dengan paderi kita?
Ya! Kami makan makanan Mexico.
Kami main bingo.
Malah saya belajar menggoda.
- June ajar? - Ya.
- Boleh tahan juga dia itu. - Ya.
Dia patut berkhutbah tentang penggoda dalam kitab.
- Mesti ada. - Mesti ada.
Baguslah kalau awak cuba keluar dan cuba benda baru.
- Memang patut pun. - Kita layak bahagia.
Helen.
Dah buat keputusan tentang Ryan?
Ya, dan saya sudah beritahu Erik.
Tapi dia senyap saja di tempat kerja.
Kesudahannya tak baik, ya?
Tak baik langsung.
Entah kenapa saya ingat saya boleh puaskan hati semua orang.
Saya pujuk dia agar dia masih bersama saya tapi dia enggan.
Tapi saya faham.
Saya mementingkan diri dan mahu simpan kedua-duanya.
Kalau kedudukan kami bertukar,
adakah saya masih akan menunggu sementara dia memilih
masa depan dengan cinta lama dia?
Tapi kalau saya tak cuba usahakan hidup dengan Ryan,
saya pula akan menyesal selamanya.
Saya takkan dapat bersama orang lain.
Apa Erik kata?
Dia kata…
Dia kata dia tak mahu…
Tak mahu ada langsung dalam hidup saya.
Pilihan yang amat perit.
Kehilangan yang menyakitkan tapi keputusan yang perlu.
Awak bersedihlah kalau perlu.
Ini…
Inilah gunanya sahabat lama.
Awak terima saya ikut kemampuan saya.
Kadang-kadang tanpa diminta.
Mari sini.
Trotter, awak mesej dan kata kita lawan seorang saja.
Saya tahulah awak perlu bantuan tapi…
Kita perlu bercakap sebelum main.
Tapi awak nampak macam nak terjah saya saja.
Tidak. Kami tak ada niat itu pun.
Howie dan Isaac pun nak datang. Kalau ya, itu barulah nak terjah awak.
Jadi…
apa sebenarnya ini?
Cuma nak bincang tentang langkah seterusnya.
Itu bergantung kepada awak semua.
Saya buat silap.
Saya memalukan awak dan memalukan diri sendiri.
Bukan nak cakap macam itu.
Kami nak bantu awak.
Kami faham perasaan awak.
Kami cuma mahu awak tahu awak tak perlu lalui ini sendirian.
Cakaplah apa awak perlu.
Saya tak boleh.
Memang susah, tapi awak boleh.
Apa awak selalu ajar? Panaskan badan sebelum buat hayunan.
Kita buat ini selangkah demi selangkah.
Bersama-sama.
- Tapi kenapa? - Sebab awak kawan kami.
Kami buat apa saja awak perlu.
Kecuali beri mata kepada awak.
Kami dah makan. Pinggan dah basuh. Katie membaca dalam bilik.
Kyle sembang dalam FaceTime. Rumah masih tak runtuh.
- Terima kasih untuk laporan. - Ya, puan.
Hei, boleh kita cakap sekejap sebelum kamu masuk tidur?
Maaf sebab tak pergi terapi.
Ayah dah berleter dengan saya. Saya takkan buat lagi.
Mak tak nak berleter. Mak nak tahu apa terjadi?
Mak tak boleh paksa kamu bercakap tapi kalau…
Saya pergi jumpa Jurulatih.
Saya jumpa Lily. Dia tanya betulkah ada bergaduh?
Semua orang heboh, sebab itu saya jumpa dia.
Saya begitu marah.
Saya ingat saya nak permintaan maaf.
Apabila saya marah dia, saya baru sedar saya…
Saya bukan nak dengar dia minta maaf.
Tak ada gunanya minta maaf.
Orang itu masih kena tumbuk,
mak masih takut, mak masih marah dan…
Permintaan maaf saja tak ada gunanya. Cakap kamu betul.
Tapi ia boleh jadi satu langkah.
Tanda menyesal dan insaf. Betul?
Permintaan maaf yang terbaik adalah mengakui salah
dan berjanji untuk buat lebih baik.
Ty, kita semua perlu berusaha, termasuk Cal.
Termasuk mak.
Sekarang, mak minta maaf.
Minta maaf sebab kamu rasa perlu bercakap dengan Cal bagi pihak mak.
Terima kasih sebab mahu pertahankan mak
tapi manusia buat silap.
Mulut tempayan takkan ditutup.
Kamu tak boleh tanggung semua itu.
Lebih-lebih lagi jika ia menghalang kemajuan hidup kamu.
Atau terapi.
Mak bangga dengan kamu
sebagai pejuang dan sebagai pemuda.
Tapi kamu tak perlu lawan semuanya.
Mak pun perlu lawan juga, okey?
- Okey. - Mari sini.
Mak sayang kamu.
Dr. Townsend cuba hubungi saya.
Saya tak sedia nak cakap dengan dia.
Tak perlu paksa diri selagi awak belum sedia.
Baguslah kalau awak rasa begitu.
Saya tak nak cakap dengan dia.
Atau orang lain.
Awak ada sokongan saya
dan janji saya.
Ia bukan urusan sesiapa
walaupun seluruh Serenity ingat mereka ada hak untuk tahu semuanya.
Baguslah kalau awak rasa begitu. Terima kasih.
Awak pun permulaan baru saya juga.
Kita dah kata kita mahu teruskan hubungan dan saya dah puas perah otak
tapi saya tersedar saya merumitkan keadaan.
Jadi, Isaac,
awak nak jadi kawan saya?
Kawan yang macam mana?
Tiada muslihat tersembunyi.
Kawan saya ialah orang-orang yang saya hormat, saya suka,
dan saya mahu habiskan masa dengan mereka.
Kalau begitu, awak dah layak jadi kawan saya.
Jadi sudah tentulah saya perlu jadi kawan awak juga.
Macam mana kita nak buat?
Berjalan sekali,
makan sekali,
berbual sekali.
LAWATAN RUMAH
EJEN HARTANAH
Puan Lewis.
Kami dah ada pelatih, terima kasih.
Maaf, tapi saya datang untuk cakap tentang hal lain.
UNTUK DIJUAL
Cakaplah.
Saya sangat sukakan anak puan.
Dia baik hati, ceria,
dia begitu lemah lembut dan bersahaja.
Saya tahu keluarga kita tak sefahaman, ditambah dengan pilihan raya semula itu.
Saya juga mengaku salah sebab bahayakan Nellie.
Tapi saya bukan mak saya.
Selepas banyak terapi dan sesi renungan diri,
malam itu bukan diri saya.
Nellie juga bukan puan.
Jadi, saya minta maaf awal-awal
dan saya faham puan tak beri saya jumpa Nellie.
Saya cuma mahu tahu apa perlu saya buat untuk menawan dia?
Saya kagum dengan kata-kata awak.
Saya kagum dengan keikhlasan awak.
Saya kagum dengan keberanian awak.
Sekarang pergi dari sini.
Berjalan sambil berbual. Seronok juga rupanya.
Mudah saja mahu lalui dua minggu sebagai kawan.
Ya, kalau kita penat, kita takkan cuba buat apa-apa.
TERIMA KASIH DATUK BANDAR
Nah.
- Dapat? - Ya.
- Biar saya buka. - Hei!
- Apa? - Tangan.
Saya boleh buat.
Hei.
Apa awak kata?
Pagar buruk ini menunggu masa saja untuk roboh.
Satu lagi benda yang Trent gagal uruskan.
Saya boleh tolong. Ini cuma engsel saja.
Ya, tapi kenapa Jabatan Kerja Raya tak uruskan?
Sebab itu perlu pilihan raya semula.
Terlalu banyak masalah, tak ada usaha dan tak ada masa langsung.
Tapi komuniti kita ramai orang berkebolehan
yang saya pasti sanggup membantu.
Ya. Cuma perlu beri galakan saja.
Saya boleh bantu.
Untuk membaiki, memberi galakan, untuk apa saja.
Okey.
Kita mula buat senarai. Air pancur di taman.
Pokok oak lama di Jalan State itu yang boleh tumbang bila-bila masa.
Kita boleh buat apa saja asalkan ada tekad.
Saya yakin dengan itu.
Susahnya mahu menahan diri daripada mencium awak sekarang.
Fokus.
Kita banyak kerja.
Terima kasih untuk ini.
Tapi saya tak boleh terima.
- Helen, tolonglah. - Belum lagi.
Belum dapat terima lagi.
Sepanjang hidup kita, kita cuma saling mengacah saja.
Kononnya kita dah putus, tapi tidak.
Kononnya kita mustahil,
tapi tidak.
Bukankah sekarang kita patut terima hakikat kita ditakdirkan bersama
dan menggapai impian yang kita ada…
Membuat perubahan bersama?
Walau di mana pun kita.
- Di mana kita diperlukan. - Saya bawa perubahan di sini.
Saya diperlukan di sini.
Ini cuma tempat persinggahan awak tapi ini kediaman saya.
Kalau kita nak ada masa depan,
awak mesti menetap di sini,
di Serenity.
Cincin ini melambangkan komitmen yang awak nak saya beri.
Saya nak awak beri komitmen juga.
Ya.
Saya nak buat apa saja demi awak. Saya akan fikirkan.
Tapi banyak yang perlu difikirkan.
Pertama, saya perlu berhenti kerja.
Kita berdua perlu berkorban kalau mahu teruskan ini.
Terjemahan disediakan oleh Nursyazela